Matej Bukna

Matej Bukna (* 21. august 1970, Bratislava) je bývalý slovenský hokejový obranca.

 Klubový hokej  

S hokejom začínal v Slovane Bratislava, v česko-slovenskej lige debutoval v sezóne 1988/89, keď odohral štyri zápasy. Ďalšie dva roky pôsobil v rámci povinnej vojenskej služby v HC Písek (ČNHL). Od ročníka 1991/92 bol opäť hráčom Slovana Bratislava. Pred sezónou  1994/95 uzavrel zmluvu s HC Košice, kde hral dva roky. Bol členom prvej obrannej formácie s Janom Varholikom,s mužstvom získal dva majstrovské tituly. 

Následne sa vrátil do Slovana, v druhom roku svojho pôsobenia pomohol vybojovať titul – prvý pre Slovan v slovenskej extralige, vedenie klubu mu však oznámilo, že s ním viac nepočíta. V ročníku 1998/99 hrával v Spišskej Novej Vsi. V lete 1999 sa usiloval o kontrakt s českým extraligovým mužstvom HC Plzeň, ale neuspel.

V úvode ďalšieho ročníka pôsobil znovu v Košiciach, po 18 zápasoch odišiel do Nemecka, najprv hral za klub EHC Wolfsburg hrajúci regionálnu Oberligu, a v závere ročníka za Grefrather EV z amatérskej súťaže. 

V sezóne 2000/01 pôsobil v britskej lige v klube Bracknel Bees, ďalší rok hral za poľské mužstvo TH Unia Osvienčim. Pred sezónou 2002/03 sa vrátil do slovenskej extraligy a odohral tri roky v Skalici. Ročník 2005/06 začal znovu v Poľsku (KS Toruň), v jeho polovici podpísal zmluvu s prvoligovým slovenským tímom HK Lietajúce kone Prešov. 

Ďalší rok pôsobil opäť v Toruni, nasledujúci v Spišskej Novej Vsi. Svoju poslednú sezónu bol hráčom rumunského klubu Progym Gheorgheni, ktorý v tom čase hrával maďarskú najvyššiu súťaž MOL ligu.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1988/89  HC Slovan Bratislava  ČSHL 410121989/90 HC Písek  1. ČNHL1990/91 HC Písek  1. ČNHL 1991/92  HC Slovan Bratislava  ČSHL100111000 1992/93  HC Slovan Bratislava  ČSHL46671357  1993/94  HC Slovan Bratislava  SE422810  1994/95  HC Košice  SE361111222  1995/96  HC Košice  SE418152350  1996/97  HC Slovan Bratislava  SE4621719421997/98 HK Dubnica  1. SHL912310HC Slovan Bratislava  SE2916738  1998/99  HK Spišská Nová Ves  SE5242024621999/00  HC Košice  SE1825712EHC Wolfsburg  Oberliga73586  Grefrather EV  Ger Am.16132336442000/01  Bracknell Bees  BISL4091120582001/02  TH Unia Osvienčim  PHL3345932  2002/03  HK 36 Skalica  SE5206656  2003/04  HK 36 Skalica  SE5015634  2004/05  HK 36 Skalica  SE53391218-192005/06 KS Toruň  PHL1501132-5HC 07 Prešov  1. SHL5415282006/07 KS Toruň  PHL43939481345011142007/08 HK Spišská Nová Ves  1.SHL3771320108+28140228+32008/09 Progym Gheorgheni  MOL1502220

 Reprezentácia 
Matej Bukna odohral za Slovensko 10 zápasov, neskóroval. Tréner Jozef Golonka ho nominoval na Svetový pohár 1996.

 Inline hokej 
Reprezentoval Slovensko v inline hokeji na MS 1998 B-kategórie. Tento šport považoval za príjemné spestrenie letnej prípravy, na rozdiel od ľadového hokeja hrával na pozícii útočníka.

 Referencie 

 Externé odkazy 



Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Slovan Bratislava
Kategória:Hráči HC Košice
Kategória:Hráči HK Skalica
Kategória:Hráči MHK Dubnica nad Váhom
Kategória:Hráči HK Spišská Nová Ves
Kategória:Hráči HC Prešov
Kategória:Hráči EHC Wolfsburg
Kategória:Hráči TH Unia Oświęcim
Kategória:Hráči KS Toruń
Kategória:Osobnosti z Bratislavy